વાસ્તવમાં પંજાબની સરદાર કોમ એક બહાદુર, લડાયક, ખુમારીવાળી અને મહેનતકશ જાતિ છે. ભૂતકાળમાં તેમની બહાદુરીથી આપણી સંસ્કૃતિનું રક્ષણ થયું છે અને અત્યારે પણ સરદારજીઓ વગરના લશ્કરની કલ્પના થઇ શકે તેમ નથી. તદુપરાંત સરદારજીઓ સરકારમાં ઉચ્ચ હોદાઓ પર પણ પહોંચ્યા છે અને વિવિધ ધંધા-રોજગાર અને ઉદ્યોગોનું સફળતાપૂર્વક સંચાલન કરી રહ્યા છે. એટલા માટે સરદારજીને મૂરખ તરીકે રજૂ કરીને આપણે મોટી ભૂલ કરી રહ્યા છીએ.